Nagu Sim ütles, peab Eesti riik ennast justkui  infotehnoloogiliselt eesrindlikuna, kuid see on üks valdkondasid, kus oleme maha jäänud. Isegi, kui lugusid on võimalik "legaliseerida", siis võtab see küülaltki kaua aega. Mulle meeldib mängida uut ja värsket muusikat. Üks sõber ütles hästi, et ta tuttavad dj-d on nagu sõltlased, kes saavad uute lugude ja helide avastamisest justkui mingi laksu. Selle pärast nad iga päev uue otsimisega tegelevadki. Praegu on muusika tänu tarkvara arengule ja kättesaadavusele ning internetile nii kiires arengus. Minu peamine  motivatsioon muusikat mängida on üritada selle "laineharja" peal püsida ja pidulistele tutvustada oma avastusi. Praeguse seadusandluse järgi on see seadusevastane ning uue muusika esilekerkimist ja esitamist salvestatud formaadis üritatakse justkui igati takistada.